Chaos tydens Baai-raadsvergadering | Maroela Media
Daniels klim op en oor die tafel. Foto: Skermskoot/ANA-video
Gemoedere het Donderdag hoog geloop op 'n raadsvergadering van die Nelson Mandelabaai-metro in Port Elizabeth en amper in 'n vuisgeveg ontaard.
Raadslid Marlon Daniels van die Patriotic Alliance (PA) het in 'n stadium op en oor 'n tafel gespring en raadslid Gustav Rautenbach van die DA gedreig terwyl ander raadslede ingegryp het om te keer dat die twee handgemeen raak.
Daniels het kommentaar gelewer oor die aansuiweringsbegroting vir 2018-'19 en gesê hy is ongelukkig daaroor dat inwoners in die noordelike gebiede van die metro nie geld kry nie.
Daniels het kapsie gemaak oor Rautenbach wat kommentaar gelewer het terwyl hy praat. Hy het vir Rautenbach gesê "shut up" en sy vinger in sy rigting begin swaai. "Ek het lanklaas 'n boer gem**r," het Daniels hierna gesê.
Ondanks die drama is die begroting goedgekeur. Die DA, Cope, ACDP en PA het egter daarteen gestem.
Daar was vroeër die dag ook 'n onderonsie toe speaker Buyelwa Mafaya vir DA-raadslid Victor Manyati opdrag gegee het om by sy party se sitplekke te gaan sit. Hy het aanvanklik tussen ANC-raadslede gesit.
Raadslede het mekaar rondgestamp en stoele het deur die lug gevlieg. Manyati het verlede jaar buite stemming gebly toe 'n mosie van wantroue teen Athol Trollip ingestel is. Dit het die DA sy beheer oor die metro gekos.
Die DA het die hof genader en versoek dat Manyati as raadslid verwyder word, maar die hof het bevind dit is nie nodig om 'n bevel rakende sy lidmaatskap te maak nie.
Was daar nie toue of takke om aan te swaai nie?
Dit is seker waarom oor die tafels geklouter is?
En dis nou die mense wat dink hulle kan die land regeer……………………………… scary.
Soos Forrest Gump se ma gese het : "stupid is as stupid does"…….
En dit is die tipe mense wat die land wil regeer ? Hy kan homself nie eers in toom hou nie wat van n hele land met sulke tipe mense . Regtig swak voorbeeld !!!!